Skrítnar og spaugilegar merkingar

Texti á sumum aðvörunarskiltum og öðrum merkingum virðast stundum vera saminn af bjánum. Það þarf þó ekki að vera raunin. Til að mynda í Bandaríkjum Norður-Ameríku þurfa ýmsir að tryggja sig í bak og fyrir gegn málaferlum og himinháum skaðabótakröfum. Þar í landi er heill herskari lögfræðiteyma sérhæfður í að sækja stjarnfræðilega háar skaðabætur til allt frá McDonalds - sem seldi heitt kaffi án viðvörunartexta - til borgaryfirvalda sem sýna kæruleysi við að hafa allar gangstéttarhellur jafnar og sléttar. Fólk getur dottið um ójafnar gangstéttarhellur og uppskorið í kjölfarið kvíðaköst og þunglyndi.

Fataframleiðendur vara við því að ekki skuli strauja flíkur þegar fólk klæðist þeim.

Jafn áríðandi er að fólk gleypi ekki herðatré. Það getur fests í hálsinum. Var þetta útbreitt vandamál áður en viðvörun var sett á miðann?

Sömuleiðis er áríðandi að fólk andi ekki þegar það er undir yfirborði vatns. Mörgum gæti svelgst á af minna tilefn.

Snerting við rafmagnsvír veldur bráðadauða. Ekki nóg með það. Slíkt uppátæki kostar jafnframt sekt upp á 200 bandaríska dali. Það er óskemmtileg staða að vera bæði steindauður og fá á sig 200 dala sekt í ofanálag. Við erum að tala um 23 þúsund ísl. kr.

Á Tælandi er ósyndum víða bannað að synda. Geta ósyndir synt?

Til gamans má geta að Færeyingum þykir broslegt að heyra Íslendinga tala um að synda; ætla að fara að synda eða hafi verið að synda. Á færeysku þýðir það að drýgja synd. Og er í hugrenningum tengt við að drýgja hór.

Einhverra hluta vegna hefur hér verið talin þörf á að taka fram að hárþurrkuna á hótelinu megi einungis nota á höfuðhár. Hér hlaðast upp spurningarmerki.

Sterkur grunur leikur á að skilti hafi ruglast. Þetta hafi átt að vera fyrir ofan vaskinn. Hér er boðað að áður en vatnið sé drukkið skuli það fá að renna í hálfa mínútu. Spurning hvað stendur á miðanum fyrir ofan vaskinn.

Annað mál er hvort að einhver tekur mark á fyrirmælum. Á þessu skilti segir að ekki megi klifra á skólplögninni, leika sér á henni né í námunda við hana.

Fyrri ummæli:

Ummæli:
Hahaha frábær færsla hjá þér Jens. Það er margt skrýtið í kýrhausnum.

Verkefni: Uppbyggilegt
Merking: Já